b'\n_START_ARTICLE_\nNAACP\n_START_PARAGRAPH_\nNAACP odnosno National Association for Advancement of Colored People jedna je od najstarijih i najutjecajnijih organizacija za ljudska prava u SAD-u. Osnovana je 12. velja\xc4\x8de 1909. na dan kada bi ameri\xc4\x8dki predsjednik Abraham Lincoln imao 100 godina._NEWLINE_To je vjerojatno stoga \xc5\xa1to su osniva\xc4\x8di udruge \xc5\xbeeljeli zahvaliti Lincolnu na ukidanju ropstva i drugim njegovim potezima. Samih osniva\xc4\x8da bilo je \xc5\xa1est, i to dvoje crnaca, troje bijelaca i jedan \xc5\xbdidov. Njihova misija bila je borba za ljudska prava Indijanaca, Azijoamerikanaca, Afroamerikanaca i \xc5\xbdidova. Iako je termin \xe2\x80\x9ecolored people\xe2\x80\x9c prevladan i vi\xc5\xa1e se ne koristi, u povijesnom smislu, on se ne smatra uvredljivim i diskriminacijskim jer se taj termin odnosio na sve ljude koji nisu bili bijelci._NEWLINE_Nakon uli\xc4\x8dnih nereda u Springfieldu 1908., gdje je Lincoln ro\xc4\x91en, bilo je jasno da postoji potreba za jakom i udru\xc5\xbeenom organizacijom koja bi se bavila tim pitanjima. Premda su se sastali tri mjeseca nakon ovog datuma, on se ipak smatra danom osnutka organizacije. Nakon tri godine organizacija je ve\xc4\x87 imala 6.000 \xc4\x8dlanova i 50 ogranaka. Sjedi\xc5\xa1te joj je grad Baltimore, dr\xc5\xbeava Maryland, ali imaju niz zna\xc4\x8dajnih regionalnih ureda._NEWLINE_Organizacijom upravlja nadzorni odbor sastavljen od 64 \xc4\x8dlana, a na njihovom \xc4\x8delu je predsjednik. Prvi predsjednik NAACP-a bio je bijelac. Najzna\xc4\x8dajniji su njihovi potezi masovni prosvjedi zbog prikazivanja nijemog filma "Ro\xc4\x91enje nacije", \xc4\x8diji je redatelj D. W. Griffith. U tom filmu veli\xc4\x8da se uloga Ku Klux Klana,\xc5\xa1to je neprihvatljivo po svim demokratskim civilizacijskim obrascima. Osim toga, bili su aktivni pedesetih i \xc5\xa1ezdesetih godina._NEWLINE_Sa ameri\xc4\x8dkim predsjednikom Georgeom W. Bushom zahla\xc4\x91eni su odnosi zbog njegove neodgovaraju\xc4\x87e reakcije u korist stradalnicima u uraganu Katrina.'